༈ དགེ་སློང་བློ་བཟང་རྡོ་རྗེ་ལགས་ཀྱི་དྲི་ལན། ཨོཾ་སྭ་སྟི། རྣམ་དཔྱོད་མི་
དམན་རྒྱན་འཆང་སྐྱེས་བུ་དེས། །རྣམ་བཞིའི་སྐྱེས་བཟང་དང་འགྲོགས་དྲི་ཚིག་
མཆིད། །རྣམ་གཡེང་མཁན་པོའི་ལག་རྩེར་སོན་ལས་སླར། །རྣམ་རྟོག་རི་མོར་སྤེལ་
148

འདི་སྤྲོ་བར་བྱ། །དེ་ཡང་བྱང་སེམས་ཀྱི་སྡོམ་པ་ཉི་ཤུ་པར། ཉོན་མོངས་དྲག་ལས་
ཞེས་སོགས་ཚིག་རྐང་བཅུ་དྲུག་གི་དོན་ཇི་ལྟར་ཡིན་ཞེ་ན།དེ་ཡང་ཚིག་རྐང་དང་པོ་
བཞིས་ཉེས་པ། བཞི་པོ་དེ་ཉོན་མོངས་དྲག་པོས་བྱས་ན་བྱང་སེམས་ཀྱི་སྡོམ་པ་གཞིག་
ནས་ཕམ་པ་འབྱུང་ཞེས་བསྟན། དེ་ནས་ཉེས་པ་བཞི་པོ་ཇི་ལྟར་ཡིན་འཆད་པ་ལ།
རྙེད་དང་ཞེས་སོགས་གཉིས་ཀྱིས་རྙེད་བཀུར་ལ་ཆགས་པའི་ཕམ་པ་དང་། སྡུག་
བསྔལ་ཞེས་སོགས་གཉིས་ཀྱིས་ལོངས་སྤྱོད་ལ་སེར་སྣ་བྱེད་པའི་ཕམ་པ་དང༌།
གཞན་
གྱིས་ཞེས་སོགས་གཉིས་ཀྱིས་སེམས་ཅན་ལ་གནོད་སེམས་ཀྱི་ཕམ་པ་དང་། ཐེག་པ་
ཞེས་སོགས་གཉིས་ཀྱིས་ཆོས་ལ་རྨོངས་པའི་ཕམ་པ་རྣམས་ཀྱི་ངོས་འཛིན་བསྟན། དེ་
ནས་ཉམས་ན་ཕྱིར་བཅོས་བྱེད་ཚུལ་འཆད་པ་ལ། ། སྡོམ་པ་སླར་ཡང་བླང་བར་བྱ།
ཞེས་པས་ཉེས་པ་བཞི་པོ་ཉོན་མོངས་དྲག་པོས་བྱས་ན་བྱང་སྡོམ་གཏོང་བས། སྡོམ་པ་
བསྐྱར་ནས་ལེན་དགོས་པ་དང༌། ཟག་པ་འབྲིང་ནི་གསུམ་ལ་བཤགས། ཞེས་པས་
ཉེས་པ་བཞི་པོ་ཉོན་མོངས་འབྲིང་གིས་བྱས་ན་བྱང་སྡོམ་མི་གཏོང་ཡང་ཉེས་པ་འབྱུང་
བས་བཤགས་ཡུལ་གསུམ་ཡན་ཆད་ལ་བཤགས་དགོས་པ་དང་། གཅིག་གི་མདུན་དུ་
ལྷག་མ་རྣམས། ཞེས་པས་ཉེས་པ་བཞི་པོ་ཉོན་མོངས་ཞན་པས་བྱས་ན་སྔར་ལས་ཡང་
བས་བཤགས་ཡུལ་གཅིག་གི་མདུན་དུ་བཤགས་ཀྱང་འདག་པ་དང༌། ཉོན་མོངས་མི་
མོངས་བདག་སེམས་བཞིན། ཞེས་པས་ཟག་པ་ཆུང་འབྲིང་གཉིས་ཀ་ལ་བཤགས་ཡུལ་
མཚན་ཉིད་དང་ལྡན་པ་གཏན་ནས་མ་འབྱོར་ན། ཉེས་བྱས་ཉོན་མོངས་ཅན་མ་ཡིན་
པའི་བཤགས་ཚུལ་བཞིན་དུ་རང་སེམས་ལ་སྔར་བྱས་ལ་འགྱོད་སེམས་དང་ཕྱིན་ཆད་
ལ་སྡོམ་སེམས་བྱས་ཀྱང་འདག་པར་བསྟན་པ་ཡིན་ལ། དེས་ན་ཕམ་པ་བཞི་སོ་སོའི་
ངོས་འཛིན་དང༌། ཟག་པ་ཆེ་འབྲིང་ཆུང་གསུམ་གྱི་ངོས་འཛིན་དང་། ཉེས་བྱས་ཞེ་
དྲུག་པོ་རྣམས་ལ་ཀུན་སློང་གི་བསམ་པའི་དབང་གིས་ཉོན་མོངས་ཅན་དང་ཉོན་
མོངས་ཅན་མ་ཡིན་པར་འགྱུར་ཚུལ་ལ་སོགས་ཞིབ་ཏུ་བྲིས་ན་ཡི་གེ་མང་པོར་འགྱུར་
བས་འཇིགས་ཏེ་འདིར་བརྡ་བསྟན་པ་ཙམ་རེ་བྱས་པའོ། །དེ་ཡང་། དཀོན་མཆོག་
གསུམ་གྱི་དཀོར་འཕྲོག་པ་གོང་འོག་གཉིས་ནས་གཉིས་པར་ཐུབ་པས་གསུངས་པ་
149

ཡིན། ཞེས་པ་ཚིག་དྲུག་ཇི་ཡིན་འདྲི་བ་ལ། དཀོན་མཆོག་ཅེས་སོགས་གཉིས་ཀྱི་དོན་
ནི། དཀོན་མཆོག་གསུམ་གང་རུང་ལ་ཕུལ་བའི་རྫས་ཐ་ན་དར་སྐུད་ཪས་སྐུད་དམ་
ཞལ་ཟས་གཅིག་གམ་མེ་ཏོག་འདབ་མ་གཅིག་ཙམ་ཡན་ཆད་རང་དོན་དུ་མ་བྱིན་པར་
བླངས་ནས་ཀུན་དཀྲིས་ཚང་ན་བྱང་སྡོམ་གཏོང་རྒྱུའི་ཕམ་པ་དང་པོ་འབྱུང་ཞེས་པ་
དང་། དམ་པའི་ཞེས་སོགས་གཉིས་ཀྱི་དོན་ནི། ཉན་ཐོས་དང་། རང་རྒྱལ་དང་
ཐེག་ཆེན་གསུམ་པོ་གང་རུང་གི་ལམ་ཆ་ཚང་བར་སྟོན་པའི་ཆོས་ལ་འདི་སངས་རྒྱས་ཀྱི་
གསུང་མ་ཡིན་ཞེས་སྤངས་ཏེ་ཀུན་དཀྲིས་ཚང་ན་ཕམ་པ་གཉིས་པ་འབྱུང་ཞེས་པའོ། །
དཀོན་མཆོག་གསུམ་གྱི་དཀོར་འཕྲོག་པ་འོག་མ་སྟོན་བྱེད་ལ། དགེ་སྦྱོར་ཆད་པས་
ཞེས་སོགས་ཚིག་རྐང་གསུམ་ཡོད་པས། དོན་དེ་འདྲི་བ་ཡིན་མིན་སོམ་ཉིར་གྱུར་ཀྱང་
ཡིན་དབང་དུ་བྱས་ན་དེའི་དོན་ནི། དགེ་སྦྱོང་ལ་ནོར་གྱི་ཆད་པས་བཅད་པ་ན།
དགེ་སྦྱོང་དེས་དཀོན་མཆོག་གསུམ་གྱི་དཀོར་བརྐུས་སམ་བརྐུར་བཅུག་པའི་ནོར་ཆད་
པ་ལ་ཕུལ་བ་ཀུན་དཀྲིས་ཚང་བའི་སྒོ་ནས་བླངས་ན་ལེན་པ་པོ་ལ་ཕམ་པ་བཅུ་གསུམ་
པ་འབྱུང་ཞེས་པའོ། ། ཡང་བདག་ནི་ཟབ་མོ་ཞེས་སོགས་གཉིས་ཀྱི་དོན་ནི། རང་
གིསམ་རྟོགས་བཞིན་དུ་རྫུན་གྱིས་བདག་ནི་སྟོང་ཉིད་ཟབ་མོ་མངོན་སུམ་དུ་རྟོགས་
པའི་བཟོད་པ་དང་ལྡན་པ་ཡིན་ཞེས་ཕྱིན་ཅི་ལོག་ཏུ་ཀུན་དཀྲིས་ཚང་བའི་སྒོ་ནས་སྨྲ་བ་
གཞན་གྱིས་དོན་གོ་བ་ན་ཕམ་པ་བཅུ་གཉིས་པ་བྱུང་ཞེས་པའོ། །༈ ཡང་བླ་མ་ལྔ་
བཅུ་པའི། གདན་སྟབས་དང་ཞེས་སོགས་བཞིའི་དོན་ནི། གོང་དུ་མཆོག་ཏུ་དད་
པས་ཞེས་སོགས་བཞིས་སྤྱིར་སྔགས་ཀྱི་སློབ་མས་བླ་མ་ལ་ཕྱག་སོགས་བསྙེན་བཀུར་
བྱེད་དགོས་པར་བསྟན་ནས། དེའི་འོག་ཏུ་ཁྱིམ་པའམ་ནི་ཞེས་སོགས་བཞིས། འོན་
ཀྱང་སློབ་མ་དགེ་སློང་གིས་བླ་མ་ཁྱིམ་པའམ་གསར་བུ་དགེ་ཚུལ་ལ་ཕྱག་དངོས་སུ་
བཙལ་ན་འཇིག་རྟེན་གྱིས་སྨད་པའི་དགག་བྱ་ཡོད་ན། ལུས་ཀྱིས་རྟེན་གཞན་ལ་ཕྱག་
འཚལ་བ་ལྟར་བྱས་ནས་ཡིད་ཀྱིས་བླ་མ་ལ་ཕྱག་འཚལ་དགོས་པར་བསྟན་པ་ན། འོ་ན་
སློབ་མ་དགེ་སློང་གི་བརྟུལ་ཞུགས་ཅན་ཡིན་ལ་བླ་མ་ཁྱིམ་པའམ་དགེ་ཚུལ་ཡིན་ན་
དངོས་སུ་ཕྱག་བྱ་མི་ཉན་པ་བཞིན་དུ་བསྙེན་བཀུར་གཞན་མ་ཡང་གཏན་ནས་བྱ་མི་
150

ཉན་ནམ་སྙམ་པའི་དོགས་པ་སྐྱེས་ཡོད་པས་དེ་ལ་ནི། བླ་མ་བསྟན་འདིང་བ་དང་།
བཞེད་པ་བྱེད་པ་དང་། སྐུ་དོན་བསྒྲུབ་པའི་ཞབས་འགྱུར་ཞུ་བ་དང༌། འབུལ་བ་
འབུལ་བ་སོགས་ནི་ངེས་པར་བྱ་དགོས་ཤིང་། དགག་བྱ་ཡོད་ན་བྱ་མི་དགོས་པའི་
དམིགས་བསལ་ནི་དངོས་སུ་ཕྱག་མི་འཚལ་བ་དང་། དམ་པ་མ་ཡིན་པ་དམན་པས་བྱ་
འོས་པའི་ལས་ཞབས་བཀྲུ་བ་དང་དྲི་ཆུ་འདོར་བ་ལྟ་བུ་རྣམས་བྱ་མི་རུང་བར་སྟོན་
པའོ། ། འོན་ཀྱང་གཞན་གྱིས་བསྟན་པ་སྤྱི་ལ་སྨད་པའི་དགག་བྱ་མེད་ན་ནི། ཕྱག་
དང་དམན་པའི་ལས་རྣམས་ཀྱང་ཆེ་འགྱིང་སྤངས་ཏེ་བྱ་དགོས་པར་གསུངས་སོ། །
༈༙ ཡང་མཆོད་རྟེན་བཤིག་འདྲའི་ཞེས་སོགས་ཀྱི་ཉེས་པ་བསྲུང་ཐབས་ནི།
འདུལ་བ་
མདོའི་གནས་མལ་གྱི་གཞི་ལས། མཆོད་རྟེན་གྱི་གྲིབ་མ་ལ་འགོམ་དགོས་པ་བྱུང་ན།
སྐར་མ་རབ་རིབ་མར་མེ་དང་། ཞེས་སོགས་ཀྱི་ཚིགས་བཅད་བརྗོད་ནས་འགོམ་པར་
གསུངས་པའི་རིགས་འགྲེ་སྦྱོར་བའམ། སྔགས་ལུགས་ལྟར་ན་བླ་མའི་སྐུའི་ གྲིབ་
མའམ། ཞབས་ལྷམ་མམ། ཆིབས་པ་ལྟ་བུར་འགོམ་དགོས་པ་བྱུང་ན།
འགོམ་པའི་གཞི་དེ་ནམ་མཁར་བཏེག་པའི་འོག་ནས་རང་ཉིད་འཛུལ་བར་མོས་ཏེ།
ཨོཾ་བཛྲ་བེ་ག་ཨ་ཀྲ་མ་ཧཱུཾ། ཞེས་ངག་ཏུ་བརྗོད་པའོ། ། དེ་ལྟར་ཇི་སྐད་དྲིས་པའི་
གང་ལ་
ལན་རྣམས་གནད་དོན་སྙིང་པོར་དྲིལ་བ་རེ་ཉུང་ངུའི་ཚིག་ཏུ་བཏབ་མོད། འོན་ཀྱང་
གཞུང་འདི་དག་གི་ཚིག་རིགས་རྣམས་དཔྱད་གཞི་ཆེ་ཞིང་གཏིང་དཔག་དཀའ་བས་
ཚིག་ཟུཪ་ཕྲ་མོ་ཪེ་ཡང་ཕྲ་ཞིང་མཛངས་ལ་ཆེས་ཆེར་ཞིབ་པའི་རྣམ་དཔྱོད་ ཀྱིས་
བརྟགས་ཏེ་ཁོང་དུ་ཆུད་དགོས་པ་ཤ་སྟག་ཏུ་སྣང་བས་ལེགས་པར་ཤེས་པར་འདོད་པ་
རྣམས་ཀྱིས། དེ་བཞིན་དུ་མཁྱེན་པར་མཛད་ནས་ཁ་བཤད་ཙམ་དུ་མ་སོང་བར་ལག་
ལེན་ལ་བཏབ་སྟེ་དོན་དང་ལྡན་པར་བྱའོ། །
སྨྲས་པ། རྒྱ་གར་མཁས་པའི་གཞུང་ལུགས་མཚོ་ལྟར་ཟབ། ། སྒོམ་གསུམ་
བཅས་མཚམས་ཀུན་གསལ་མཐའ་དང་མཉམ། ། བླུན་མོངས་བདག་འདྲའི་བློ་གྲོས་
ཉམ་ཆུང་བས། ། ཕལ་ཆེར་ལོག་བཤད་དྲི་མས་སྦགས་ལས་ཚེ། ། འོན་ཀྱང་ཚད་
ལྡན་མཁས་པ་མང་བསྟེན་ནས། ། འཇམ་མགོན་རྒྱལ་བ་གཉིས་པའི་ལེགས་བཤད་
151

ལ། །ངལ་བའི་ཁུར་ཆེན་ལན་འགའ་ཁྱེར་བའི་ཕྱིར། ། མི་སྨྲ་བརྟུལ་ཞུགས་འཛིན་
ལ་སྤྲོ་མ་གྱུར། ། དགེ་བ་འདིས་ཀྱང་མ་རྒན་འགྲོ་ཚོགས་ཀུན། ། ཀུན་མཁྱེན་ས་ལ་
འཁྲིད་པའི་ཐབས་ཀྱིས་ཕུལ། ། ཕུལ་བྱུང་གཞུང་མང་བརྗོད་བྱ་ཇི་བཞིན་དུ། །དུ་
མའི་བསྐལ་པར་སྟོན་པ་ ཉིད་གྱུར་ཅིག ། གཟིགས་རྟེན་བཅས་ཚེས་བཟང་པོཪ་
ཕུལ། །